stanford-oval/wikipedia huggingface dataset:
Syväranta
Lottajärjestölle

Tuiskun säätiö myi Syvärannan vuoden 1936 joulukuussa Lotta-Svärd Säätiölle, joka perusti sinne lottaopiston ja lepokodin. Järven rantaa rakennettiin uusi rantasauna ja huvila korjattiin, sen torni purettiin huonokuntoisena. Lepokoti avattiin kesäkuun 1937 alussa ja ensimmäinen kurssi lotille pidettiin saman vuoden syksyllä. Lottaopisto järjesti vuosina 1937–1943 61 kurssia, joihin osallistui yli 1800 lottaa. Huvilassa oli täysihoitola vuosina 1937–1939 ja Päämajan tiedusteluyksikkö syksyn 1939 ja tammikuun 1941 välisenä aikana. Lotat viljelivät tilan puutarhassa hyötykasveja.
Järven rannalla oleva ”Ruotsin Maja” on lahja ruotsalaisilta lottajärjestöiltä ja peräisin vuodelta 1941.
Lotta Svärd -järjestö lakkautettiin 23. marraskuuta 1944. Ennen lakkautusta Syväranta oli lahjoitettu Suomen Naisten Huoltosäätiölle, joka oli perustettu syksyllä 1944. Huoltosäätiö sai lahjoituksena myös paikallisten lottaosastojen omaisuutta, jotain omaisuutta jouduttiin kuitenkin luovuttamaan valtiolle.
Vanha puinen huvila syttyi tuleen illalla 1. huhtikuuta 1947, palo lienee alkanut viallisista sähkölaitteista kolmannesta kerroksesta. Sammutustöissä oli viisi palokuntaa, Helsingin palopäällystökoululta kaukoavustusosasto ja sata varusmiestä Hyrylän varuskunnasta. Tuusulanjärven jää oli kuitenkin niin paksu, että sammutusvesiavantojen hakkaaminen oli liian hidasta. Päärakennusta ei voitu pelastaa, se tuhoutui lähes kivijalkaan. Alimman kerroksen huonekalut ehdittiin kantaa ulos turvaan. Pelastetuksi tuli myös kokouskahveja varten valmiiksi katettussa pöydässä huvilan toisessa kerroksessa ollut senaikainen harvinaisuus, täytekakku, joka löytyi tulipalon jälkeen hangelta.
Palon jälkeen Huoltosäätiön tytäryhtiö Tuomaahuolto Oy jatkoi toimintaa Syvärannassa käyttäen rantasaunaa ja Ruotsin Majaa toimitiloina. Muita vanhoja rakennuksia tontilla ovat puutarhurin taloksi kutsuttu asuinrakennus ja piharakennus, joka on sittemmin kunnostettu näyttelytilaksi. Jäljellä on myös Suomen Puuteollisuus Oy:n lahjoittama Tikka-mökki vuodelta 1947, mökki on vuokrattuna. Syvärannan tontille on rakennettu Lottakodin valmistumisen jälkeen uusia taloja vuokra-asunnoiksi.
Huoltosäätiö päätti vuonna 1994 50-vuotisen toimintansa kunniaksi rakennuttaa Syvärantaan entisen lottien tapaamispaikaksi Lottakodin, jossa olisi tilaa myös näyttelyille. Sen suunnittelivat arkkitehdit Irmeli ja Markus Visanti. Rakennus valmistui vuonna 1995 ja avajaisia vietettiin Lotan päivänä 12. toukokuuta 1996. Rakennus on nykynimeltään Lottamuseo. Siinä on torni, kuten alkuperäisessä Syvärannan huvilassakin.
Suomen Naisten Huoltosäätiö vaihtoi nimensä vuonna 2004 nykyiseksi eli Lotta Svärd Säätiöksi.
Aiheesta muualla

Sanomalehtimiesten Syvärantaa vihkimässä, Suomen Kuvalehti, 02.06.1923, nro 22, s. 10, Kansalliskirjaston digitaaliset aineistot
Syvärannan nykyinen päärakennus, Lottamuseo.
Suomi–Ruotsi-maaottelu 1973

Vuoden 1973 Suomi–Ruotsi-maaottelu käytiin Tukholmassa Tukholman Olympiastadionilla  1. ja 2. syyskuuta.
Lisätietoa:

lajeissa pisteet: 7,5,4,3,2,1; viestissä pisteet 5,2
10000 m:n juoksussa kaikkien aikojen vaihdikkain kolmoisvoitto suomalaisille, muut kolmoisvoitot vuosilta 1953, 1967, 1970, ja 1972
moukarinheitossa Blomqvist heitti uuden Ruotsin ennätyksen
Korkeushypyssä Pesonen sivusi Suomen ennätystä. Ruotsin maajoukkueen johto teki protestin Pesosen käyttämän piikkarin pohjan paksuudesta. Mittaamalla se todettiin olevan 0,5 mm yli sallitun rajan. Pesonen sai pitää voittonsa.
Ruotsalainen valokuvaaja oli asettautunut ottamaan kuvaa 100 m:n juoksun maalin kohdalla niin, että juoksun voittaja Carpenborg törmäsi häneen. Molemmat kaatuivat kun taas Ruotsin Faager satutti itsensä pahasti - kärsi aivotärähdyksen - yrittäessään väistää edellä mainittuja.
Seiväshypyssä Ruotsin Jernberg sai juryn tekemän virheen takia 4 yritystä 510 cm:n ylitykseen. Onneksi tulosten kannalta rima jäi ylittämättä. Ruotsalaisia oli lisäksi 4 hyppääjää verryttelemässä seiväshyppypaikalla vastoin sääntöjä.
Lähteet:

* Helsingin Sanomat 2.9. ja 3.9. v. 1973
Terin Humphrey

Terin Humphrey (s. 14. elokuuta 1986 Saint Joseph, Missouri, Yhdysvallat) on yhdysvaltalainen telinevoimistelun olympiamitalisti.
Humphrey saavutti Ateenan olympialaisissa 2004 hopeaa joukkuekilpailussa ja nojapuilla.
MM-kilpailuissa Humphrey voitti maailmanmestaruuden joukkuekilpailussa vuonna 2003.
Suomen Maajoukkueen Kannattajat

| Suomen Maajoukkueen Kannattajat Ry |
| --- | --- |
Perustettu:  2002
Toimiala:  Suomen jalkapallomaajoukkueiden kannatuksen edistäminen
Kotipaikka:  Helsinki
Jäsenmäärä:  3 465 (2021)
Puheenjohtaja:  Piritta Gurung
Jäsenlehti:  HuSe!
Aiheesta muualla
Sivusto
Infobox OKVirheellinen NIMI-arvo: 
Suomen Maajoukkueen Kannattajat (lyhyemmin SMJK) on vuonna 2002 perustettu yhdistys, jonka toiminta-ajatuksena on edistää Suomen jalkapallomaajoukkueiden kannatusta. Yhdistys toimii yhteistyössä Suomen Palloliiton kanssa. Yhdistys järjestää bussimatkoja muilta paikkakunnilta kotiotteluihin ja vierasmatkoja jalkapallomaajoukkueen vierasotteluihin ympäri Eurooppaa.
Vuoden 2021 lopussa yhdistyksen jäsenmäärä oli 3 465 jäsentä. Presidentti Sauli Niinistö, Palloliiton entinen puheenjohtaja, on yhdistyksen jäsen.
Pohjoiskaarre

A-maajoukkueen kotiotteluissa Palloliitto varaa SMJK:n käyttöön oman fanikatsomon, johon kausikortteja ja pääsylippuja voivat ostaa vain yhdistyksen jäsenet. Olympiastadionilla pelattavissa otteluissa fanikatsomo on nykyisin pohjoispäädyn katsomolohkoissa F2-F7. Aiemmin fanikatsomo sijaitsi katsomoissa E52–E53.
Pohjoiskaarteen kannattajakatsomo ja Palloliitto ajautuivat avoimeen riitaan syyskuussa 2011 Palloliiton kiellettyä suurien kannatuslakanoiden (ns. "overhead-tifo") käytön katsomossa paloturvallisuuteen vedoten. Lakanat eivät läpäisseet julkisissa tiloissa vaadittuja paloturvatestejä (luokitus alempi kuin SL1). Osa kannattajista protestoi kieltoa vastaan soihduin ja paukkupommein Moldovaa vastaan pelatussa ottelussa, jolloin poliisi päätti rynnätä katsomoon poistaakseen oletetut uhkatekijät. Tästä aiheutui tappeluita, joiden johdosta ainakin 10 ihmistä vietiin putkaan. Yhtä henkilöä vastaan nostettiin syyte virkavallan väkivaltaisesta vastustamisesta. Tämän jälkeen Palloliiton ja SMJK:n yhteistyö on jatkunut positiivisemmissa merkeissä.
Muu toiminta

SMJK on pelannut maaotteluiden alla kannattajien omia maaotteluita vastustajajoukkueen kannattajaryhmiä vastaan. Yhdistyksen verkkokaupassa myydään fanituotteita, kuten huiveja ja t-paitoja. Käytännössä tuotemyynnin hoitaa tarkoitusta verten perustettu ja SMJK:n omistama yhtiö Pohjoiskaarre Oy.
Yhdistyksellä on oma jäsenlehti HuSe! (aiemmin Huikee Setti!). Lehden ilmestysmisaikataulu ja painosmäärä ovat vaihdellet riippuen jäsenmäärästä ja tekijöiden innokkudesta ja halukkuudesta. Vuoden 2020 ensimmäisestä numerosta oli tarkoitus ottaa yli 7000 kappaleen painos.
Vuonna 2022 julkaistiin Samu Liskin kirjoittama historiikki Pohjoiskaarre - 20 vuotta unelmia ja katsomohommia.
Aiheesta muualla

Yhdistyksen kotisivut
Pohjoiskaarteen laulukirja
Suomi kesäparalympialaisissa 1972

Suomi osallistui Heidelbergissä järjestettyihin neljänsiin kesäparalympialaisiin siihen mennessä suurimmalla joukkueella. Suomalaisia paraurheilijoita oli mukana yhteensä 24, miehiä 20 ja ensimmäiset 4 naisurheilijaa.
Mitalit

| Mitali | Mitalisti | Laji | Tapahtuma |
| --- | --- | --- | --- |
|  Hopea | Matti Launonen | Uinti | miehet 25m selkäuinti, luokka 1A |
|  Hopea | Risto Liuska | Uinti | miehet 25m rintauinti, luokka 2 |
|  Pronssi | Risto Liuska | Uinti | miehet 25m selkäuinti, luokka 2 |
Storia di una capinera

| Storia di una capinera |
| --- | --- |

Ohjaaja:  Franco Zeffirelli
Käsikirjoittaja:  Franco Zeffirelli Allan Baker
Perustuu:  Giovanni Vergan pienoisromaaniin Storia di una capinera
Tuottaja:  Mario Cecchi Gori Vittorio Cecchi Gori
Säveltäjä:  Claudio Capponi
Kuvaaja:  Ennio Guarnieri
Tuotantosuunnittelija:  Giantito Burchiellaro
Pukusuunnittelija:  Piero Tosi
Pääosat:  Angela Bettis Johnathon Schaech Vanessa Redgrave Valentina Cortese Frank Finlay
Valmistustiedot
Valmistusmaa:  Italia
Tuotantoyhtiö:  Cecchi Gori Group Tiger Cinematografica Officina Cinematografica Nippon Film Development and Finance
Ensi-ilta:   lokakuussa 1993 Tokion elokuvajuhlat  4. helmikuuta 1994
Kesto:  106 minuuttia
Alkuperäiskieli:  englanti, italia
Aiheesta muualla
IMDb 
Elonet
AllMovie
Infobox OKNimi-testi OK: 
Storia di una capinera (engl. Sparrow) on vuonna 1993 ensi-iltansa saanut Franco Zeffirellin ohjaama italialainen draamaelokuva, jonka pääosissa ovat debyyttiroolinsa tekevä Angela Bettis, Johnathon Schaech, Vanessa Redgrave, Valentina Cortese ja Frank Finlay. Storia di una capinera sijoittuu vuoden 1854 Sisilian Cataniaan, jota piinaa koleraepidemia. Päähenkilönä on nuori luostarin noviisi Maria, joka saa vapautensa takaisin ja löytää rakkauden. Rakkaus kuitenkin tuottaa hänelle kipua ja vaikeuksia, joita viaton tyttö ei osaa käsitellä.
Storia di una capinera perustuu Giovanni Vergan samannimiseen pienoisromaaniin, jonka pohjalta Franco Zeffirelli ja Allan Baker laativat elokuvan käsikirjoituksen. Mario Cecchi Gori ja Vittorio Cecchi Gori tuottivat elokuvan. Storia di una capinera kuvattiin Sisilian Cataniassa ja Rooman Cinecittàn studioilla vuonna 1992. Elokuvan tuotantoyhtiöinä olivat Cecchi Gori Group Tiger Cinematografica, Officina Cinematografica ja Nippon Film Development and Finance. Storia di una capinera sai ensi-iltansa Japanissa Tokion elokuvajuhlilla lokakuussa 1993. Elokuva sai ensi-iltansa Italiassa 4. helmikuuta 1994.
Näyttelijät

| 0 | 1 | 2 |
| --- | --- | --- |
|  Angela Bettis  | … |  Maria   |
|  Johnathon Schaech  | … |  Nino   |
|  Vanessa Redgrave  | … |  sisar Agata   |
|  Valentina Cortese  | … |  abbedissa   |
|  Frank Finlay  | … |  Isä Nunzio   |
|  Sinéad Cusack  | … |  Matilde   |
|  Denis Quilley  | … |  paroni Cesaro   |
|  Pat Heywood  | … |  sisar Teresa   |
|  Eva Alexander  | … |  Annetta   |
|  John Castle  | … |  Giuseppe   |
|  Gareth Thomas  | … |  Corrado   |
|  Andrea Cassar  | … |  Gigi   |
|  Mia Fothergill  | … |  Giuditta   |
|  Janet Maw  | … |  Tecia   |
|  Annabel Ryan  | … |  Filomena   |
|  Sheherazade Ventura  | … |  Marianna   |
Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas | Palkinnot ja ehdokkuudet> Tulos |
| --- | --- | --- | --- |
| David di Donatello | Paras puvustus | Piero Tosi | Voitto |
| David di Donatello | Paras lavastus | Giantito Burchiellaro | Ehdokkuus |
| Italian National Syndicate of Film Journalists: Hopeanauha | Paras puvustus | Piero Tosi | Voitto |
| Italian National Syndicate of Film Journalists: Hopeanauha | Paras kuvaus | Ennio Guarnieri | Ehdokkuus |
| Italian National Syndicate of Film Journalists: Hopeanauha | Paras lavastus | Giantito Burchiellaro | Ehdokkuus |
| Gramadon elokuvajuhlat: Kultainen Kikito | Paras italialainen elokuva | Franco Zeffirelli | Ehdokkuus |
Aiheesta muualla

Storia di una capinera Internet Movie Databasessa (englanniksi)
Storia di una capinera Elonet.
Storia di una capinera AllMoviessa. (englanniksi)
Spider-Man: Shattered Dimensions

| Spider-Man: Shattered Dimensions |
| --- | --- |

Kehittäjä:  Beenox Griptonite Games (Nintendo DS)
Julkaisija:  Activision
Jakelija:  Steam
Säveltäjä:  James Dooley
Julkaistu:  NA 7. syyskuuta 2010EU 10. syyskuuta 2010
Lajityyppi:  toimintaseikkailupeli
Pelimuoto:  yksinpeli
Ikäluokitus:  ESRB: T   PEGI: 16
Alusta:  Nintendo DS, PlayStation 3, Wii, Windows, Xbox 360
Jakelumuoto:  Blu-ray, DVD, Wii Optical Disc
Lisää peliartikkeleitaVideopelien teemasivulla
Infobox OK  : 
Spider-Man: Shattered Dimensions on Beenoxin kehittämä ja Activisionin julkaisema toimintaseikkailupeli. Peli on julkaistu vuoden 2010 syyskuussa.
Se perustuu Marvelin sarjakuvasankari Hämähäkkimiehen sarjakuviin ja sekoittaa keskenään neljän eri sarjakuvasarjan universumit.
Pelin jokaisen universumin Hämähäkkimiehellä on eri ääninäyttelijä. Heistä jokainen on aikaisemmin ollut sankarin roolissa eri Hämähäkkimiesanimaatiosarjoissa. Näyttelijöitä ovat: Dan Gilvezan, Christopher Daniel Barnes, Neil Patrick Harris ja Josh Keaton.
Lähtökohta

Artefakti nimeltä "Tablet of Order and Chaos" särkyy palasiksi Hämähäkkimiehen ja Mysterion välisen taistelun aikana. Voimaa pursuavat palaset leviävät useisiin universumeihin, aiheuttaen näin vaaraa. Madame Web kutsuu neljän eri universumin Hämähäkkimiehet auttamaan palasten takaisin saamisessa. Hämähäkkimiehet ovat: Hämmästyttävä (tavallinen, 616-universumin), Noir (1930-luvun Hämähäkkimies), 2099 (tulevaisuuden Hämähäkkimies) ja Ultimate Hämähäkkimies, jolle Madame Web antaa pelin ajaksi Venom-symbiootin voimat (nuorempi Hämähäkkimies  vaihtoehtoisessa universumissa).
Pelattavuus

Pelaajalla on käytössään neljä eri versiota Hämähäkkimiehestä, Amazing, Noir, 2099 ja Ultimate universumeista. Jokaisella pelattavalla Hämähäkkimiehellä on omat erikoisuutensa ja taistelutekniikkansa. Sen myötä pelin kentät on suunniteltu näitä silmällä pitäen.
Amazing Hämähäkkimiehellä pelaaja liikkuu eniten seittien avulla. Sen liikkeet painottuvat ketteryyteen ja hyökkäyksissään käyttää useita erinäisiä seittihyökkäyksiä, joissa on sekoitus lähi- ja kaukotaistelua.
Noir nojaa puolestaan Metal Gear Solid:maiseen hiiviskelyyn ja Hämähäkkimies osaa piiloutua vihollisilta varjoihin. Viholliset taltutetaan useimmiten yllätyksellisesti kaappaamalla nämä äänettömästi seittiin vangiksi.
2099:n Hämähäkkimies käyttää hyväkseen asun tuomaa nopeutta, akrobaattisia kykyjään ja nopeutettua näkökenttää, joka ikään kuin hidastaa ympäristöään. Lähitaisteluissa tavanomaiset kynnet tuovat etua rikollisia vastaan.
Ultimate Hämähäkkimies käyttää symbiootin mustaa asua, joka antaa hahmolle suuremmat voimat ja se kykenee tuottamaan taistelun aikana symbioottisia piikkejä ja lonkeroita, jotka toimivat ikään kuin kehonsa pidennyksinä. Hahmo voi mennä Rage-tilaan, jossa tämän voimat kasvavat Rage-palkin täyttyessä. 2099 ja Ultimate hämähäkkimiehien voimia säätelee voimapalkki.
Pelissä on lyhyitä ensimmäisestä persoonasta kuvattuja nyrkkitaisteluita.
Hahmot

| Amazing-universumi | Noir-universumi | 2099-universumi | Ultimate-universumia |
| --- | --- | --- | --- |
|  Amazing Spider-Man |  Spider-Man Noir |  Spider-Man 2099 |  Ultimate Symbiote Spider-Man |
Vaihtoehtoiset asut
|  Bombastic Bag Man  Cosmic Spider-Manb  Purppurahämäkki  Secret War |  Cosmic Spider-Manb  Negative Zone  Spider-Man Noir (konsepti)  Spider-Man 1602 |  Armored Spider-Man  Cosmic Spider-Manb  Flipside  Iron Spider-Man |  Cosmic Spider-Manb  Electro Proof Spider-Man  Manga Spider-Man  Ultimate Spider-Man (normaali asu) |
Viholliset
|  Electroc  Hiekkamies  Juggernaut  Kraven Saalistaja  Mysterio |  Bumerangic  Calypsoc  Korppikotka  Menninkäinen  Nuijapää |  Mörkö  Tohtori Mustekala  Skorpioni  Silvermanec  Korppikotkac |  Carnage  Deadpool  Electro |
Muut hahmot
|  Madame Web  Silver Sable |  Enforcers |  Alchemax  Public Eye |  Nick Fury  Spider-Slayers  YPKVV |
a ei esiinny Nintendo DS:llä.
b rajoitetun ajan ladattavana bonus asuna ennakkotilauksena GameStopista.
c Nintendo DS:n viholliset
Äänirooleissa

| 0 | 1 | 2 |
| --- | --- | --- |
|  Neil Patrick Harris  | … |  Hämmästyttävä Hämähäkkimies   |
|  Josh Keaton  | … |  Ultimate Hämähäkkimies   |
|  Dan Gilvezan  | … |  2099 Hämähäkkimies   |
|  Christopher Daniel Barnes  | … |  Noir Hämähäkkimies   |
|  Stan Lee  | … |  kertoja   |
|  David Kaye  | … |  Mysterio   |
|  Susan Blakeslee  | … |  Madame Web   |
|  Steve Blum  | … |  2099 Mörkö, Noir Korppikotka   |
|  Jim Cummings  | … |  Kraven Saalistaja, Noir Menninkäinen   |
|  Dimitri Diatchenko  | … |  Hiekkamies   |
|  John DiMaggio  | … |  Noir Nuijapää   |
|  John Kassir  | … |  2099 Skorpioni   |
|  Nolan North  | … |  Ultimate Deadpool   |
|  Fred Tatasciore  | … |  Ultimate Carnage   |
|  Tara Strong  | … |  2099 Tohtori Mustekala   |
|  Thomas F. Wilson  | … |  Ultimate Elektro   |
|  Matt Willig  | … |  Juggernaut   |
|  Jennifer Hale  | … |  Silver Sable   |
Aiheesta muualla

Virallinen sivusto (Arkistoitu – Internet Archive) (englanniksi)
Stara

| Helsingin kaupungin rakentamispalveluliikelaitos Stara |
| --- | --- |

Tunnuslause:  Pidetään Stadista huolta.
Yritysmuoto:  liikelaitos
Perustettu:  2009
Toimitusjohtaja:  Timo Martiskainen
Liikevaihto:   267 milj. € (2020)
Henkilöstö:  1 415 (2020)
Kotisivu:  hel.fi/stara
Infobox OKVirheellinen NIMI-arvo: 
Helsingin kaupungin rakentamispalveluliikelaitos Stara on Helsingin kaupungin liikelaitos, joka huolehtii kaupungin kaduista, puistoista, rakennuksista ja luonnonmukaisista alueista sekä hoitaa kaupungin teknisiä hankintoja ja logistiikkaa.
Historia

Staran juuret ulottuvat vuonna 1878 perustettuun Helsingin kaupungin rakennuskonttoriin, jonka tehtäviin kuului rakentamista sekä katujen, puistojen, metsien ja yleisten alueiden hoitoa. Lisäksi alkuvaiheessa rakennuskonttori täydensi kaupungin kartastoa, valvoi kaasulaitosta ja hoiti joukkoliikennettä. Vuonna 1954 rakennuskonttorin nimi muuttui rakennusvirastoksi.
Vuonna 2009 Helsingin kaupunki perusti itsenäisen tuottajaorganisaation, Helsingin kaupungin rakentamispalvelun, joka alkoi seuraavana vuonna käyttää nimeä Stara. Stara perustettiin tuottamaan rakennusalan, ympäristönhoidon ja logistiikan palveluja ennen kaikkea kaupungin omiin tarpeisiin.
Kaupungin organisaatiomuutoksessa vuonna 2017 kymmenet virastot yhdistettiin neljäksi toimialaksi, ja 1. kesäkuuta 2017 Starasta tuli Helsingin kaupungin rakentamispalveluliikelaitos.
Staran mukaan liikelaitoksen nimi kuvastaa ”enemmän kokenutta ja taitavaa helsinkiläistä kuin tähtikulttuurista persoonaa”. Nimi kertoo myös ”rakentamispalvelun roolista Stadin rakentajana”. Pidetään Stadista huolta -slogan ”kutsuu kaikki helsinkiläiset mukaan huolehtimaan kaupungistaan samalla, kun se kuvaa Staran tehtävää Helsingin rakentajana, korjaajana, huoltajana ja huolehtijana”.
Toiminta

Vuonna 2020 liikelaitoksen liikevaihto oli noin 267 miljoonaa euroa (vuonna 2019 noin 250 miljoonaa euroa), ja tilikauden ylijäämä noin 14,5 miljoonaa euroa (vuonna 2019 noin 5,7 miljoonaa euroa).
Vuoden 2020 lopussa Staralla työskenteli 1 196 vakituista työntekijää. Henkilöstön kokonaismäärä oli 1 415, josta naisten osuus oli 22,2 prosenttia. Vuoden 2020 aikana Staralla oli eniten työntekijöitä kesäkuussa (1 707). Stara julkaisee kaksi kertaa vuodessa ilmestyvää Stadin rakentaja -henkilöstölehteä.
Suurimman osan palveluistaan Stara tuottaa Helsingin kaupungille. Kaupungin sisäisistä asiakkaista suurin on kaupunkiympäristön toimiala. Vuonna 2017 Staran myynnin arvo muille kuin Helsingin kaupungille oli noin 13,7 miljoonaa euroa, josta suurin osa suuntautui Helsingin seudun ympäristöpalveluille (HSY).
Vuonna 2016, ennen kaupungin organisaatiouudistusta, Staran suurimpia asiakkaita olivat rakennusvirasto ja kiinteistöviraston tilakeskus (yhteensä 79,5 prosenttia liikevaihdosta). Muita merkittäviä asiakkaita olivat muun muassa HSY:n vesihuolto, liikuntavirasto, kiinteistövirasto (muu kuin Tilakeskus), sosiaali- ja terveysvirasto, Helsingin kaupungin liikennelaitos, Helen, Palmia ja Helsingin Satama.
Organisaatio

Staran toimitusjohtaja on Timo Martiskainen ja sen toimintaa ohjaa viisijäseninen rakentamispalveluliikelaitoksen johtokunta (31. toukokuuta 2017 asti teknisen palvelun lautakunta). Helsingin kaupunginhallitus valitsee johtokunnan jäsenet ja varajäsenet kahden vuoden toimikaudeksi sekä nimittää johtokunnan puheenjohtajan ja varapuheenjohtajan.
Staran organisaatio koostuu kuudesta osastosta, jotka ovat kaupunkitekniikan rakentaminen, kaupunkitekniikan ylläpito, rakennustekniikka, ympäristönhoito, logistiikka ja hallinto. Kaupunkitekniikan rakentaminen vastaa infran rakentamisesta, ja kaupunkitekniikan ylläpidon vastuulla on viher- ja katualueiden hoito ja ylläpito. Rakennustekniikan töihin kuuluu muun muassa kaupungin kiinteistöjen korjaustyöt. Ympäristönhoito huolehtii kaupungin luonnonsuojelualueista ja pelloista.
Rikosepäilyt ja -tuomiot

Vuonna 2015 poliisi tutki Helsingin kaupungin rakentamispalvelun omassa tarkastuksessa paljastunutta väärinkäytösepäilyä, jossa kahta esimiestä epäiltiin taloudellisen edun tavoittelusta. Esimiesten epäiltiin vaatineen alaisiaan merkitsemään olemattomia ylityötunteja ja vaatineen luovuttamaan saadun taloudellisen hyödyn itselleen. Väärinkäytöksestä epäiltyjen esimiesten työsuhteet päätettiin tapauksen paljastumisen jälkeen. Syyskuussa käräjäoikeus vangitsi työnjohtajana toimineen miehen lahjuksen ottamisesta ja petoksesta epäiltynä.
Kesäkuussa 2019 Helsingin käräjäoikeus tuomitsi rakentamispalvelun tuotantopäällikkönä toimineen miehen törkeästä lahjuksen ottamisesta, petoksesta ja rahanpesusta kymmenen kuukauden ehdolliseen vankeusrangaistukseen. Mies otti vuosina 2006–2014 sopimusurakoitsijoilta vastaan lahjoja vähintään 21 000 euron arvosta, muun muassa rahaa ja moottoripyörän. Tuomioistuimen mukaan miehellä oli valtaa tilata tai olla tilaamatta urakoitsijoilta työsuorituksia ja purkaa sopimuksia. Hänet tuomittiin myös petoksesta, koska hän oli erehdyttänyt kaupungin taloushallinnon henkilökuntaa maksamaan perusteettomia laskuja vuosina 2013–2014. Mies oli antanut sopimusurakoitsijoille tehtäväksi tehdä maanrakennustöitä yksityishenkilöiden omistamalla kiinteistöllä ja vuokrasi laitteita kaupungin laskuun. Rahanpesusta miehelle tuli tuomio siksi, että hän otti vastaan, käytti ja pyrki häivyttämään rikoksilla hankittuja rahoja muun muassa osallistumalla Thaimaan matkalle, joka oli kustannettu urakoitsijoilta kerätyillä varoilla. Lomamatkalle osallistui lisäksi Staran vastaavana työnjohtajana työskennellyt henkilö. Myös työnjohtaja tuomittiin kahdesta petoksesta ja lahjuksen ottamisesta kuuden kuukauden ehdolliseen vankeuteen. Hän oli muun muassa pyytänyt ja ottanut urakoitsijoilta vastaan rahaa. Jutussa tuomittiin myös Staran esimiestehtävissä toiminut henkilö. Myös neljälle urakoitsijoiden edustajalle luettiin syyksi rikoksia, mutta heitä ei tuomittu rangaistukseen.
Kirjallisuutta

Mustonen, Pertti: Näkyvää työtä ...ja vähän näkymätöntäkin.  Helsinki:  Helsingin kaupungin rakennusvirasto, 2003.  ISBN 952-473-141-X.
Aiheesta muualla

Staran kotisivut
Staran Iveco Daily -avolava Tammisalossa.
Herttoniemen kartanon puisto on yksi Staran kohteista.
Suomi–Ruotsi-maaottelu 1967

Vuoden 1967 Suomi–Ruotsi-maaottelu käytiin Tukholmassa Tukholman Olympiastadionilla 19. ja 20. elokuuta.
Lisätietoa:

lajeissa pisteet: 7,5,4,3,2,1; viestissä pisteet 5,2
maksaneita katsojia oli 1. päivänä 19596 2. päivänä 22537
3000 m:n estejuoksussa Kuhan voittoaika, joka jäi vain 3,4 s maailman ennätyksestä, oli uusi Pohjoismaiden ennätys.
110 m:n aitajuoksussa Lanamäen juoksema aika sivusi Suomen ennätystä. Hyttisen ja viereisellä radalla juosseen Olssonin välillä juoksun aikana tapahtuneet kontaktit aiheuttivat Hyttisen joutumisen osittain juoksemaan loppumetrit Olssonin radalla. Ruotsalaiset protestoivat asiasta, mutta protesti hylättiin Olssonin kerrottua ettei hänen juoksunsa häiriintynyt moisesta. Ruotsin joukkueen johto teki asiasta uuden protestin, mutta kilpailun jury hylkäsi sen myös.
800 m:n juoksussa ruotsalaiset juoksijat estivät epärehellisesti Väätäisen ohitysyritykset.
10000 m:n juoksun upea suomalaisten kolmoisvoitto palautti mieleen vastaavan tapahtuman vuodelta 1953
400 m:n aitajuoksussa Suomen Tuomisen reiteen tuli revähdys heti lähdön jälkeen
seiväshypyssä Orkamon 1. yritys ratkaisukorkeudesta 490 cm päättyi lasikuituseipään katkeamiseen
Lähteet:

Helsingin Sanomat 20.8. ja 21.8. v. 1967
Suomi–Ruotsi-maaottelu 1966

Vuoden 1966 Suomi–Ruotsi-maaottelu käytiin Helsingissä Helsingin Olympiastadionilla 10. ja 11. syyskuuta.